[{"text_idx": "#000002", "text": "Cymorth ar gyfer eich dyfodol"}, {"text_idx": "#000004", "text": "Click to open in page menu\nView and download our prospectuses and course guides"}, {"text_idx": "#000007", "text": "Mewn digwyddiad drwy wahoddiad yn unig a gynhaliwyd ar gampws Nantgarw, mwynhaodd bron i 200 o ddysgwyr, staff ac aelodau o\u2019r teuluoedd a ffrindiau bwffe poeth a cherddoriaeth cyn ymgynnull i wylio\u2019r canlyniadau\u2019n cael eu cyhoeddi wedi\u2019u ffrydio\u2019n fyw."}, {"text_idx": "#000008", "text": "Agorwyd y noson gyda chyflwyniad gan y Pennaeth, Jonathan Morgan, cyn i enillwyr Coleg y Cymoedd dderbyn eu tystysgrifau wrth i\u2019w henwau gael eu cyhoeddi mewn amser real o leoliad ISE."}, {"text_idx": "#000009", "text": "Hefyd yn bresennol roedd 10 dysgwr oedd wedi bod yn llwyddiannus ym mhencampwriaeth \u2018WorldSkills UK\u2019 2021/22. Croesawyd nhw gyda chymeradwyaeth a thocynnau rhodd i\u2019w llongyfarch, fel y digwyddodd i wyth o fyfyrwyr Arlwyo a enillodd lu o wobrau ym Mhencampwriaeth Ryngwladol Arlwyo Cymru 2023."}, {"text_idx": "#000010", "text": "Wedi\u2019i ariannu gan Lywodraeth Cymru, mae Ysbrydoli Rhagoriaeth Sgiliau yng Nghymru yn cynnig rhaglen o weithgareddau sy\u2019n codi ymwybyddiaeth i lwybrau gyrfaol galwedigaethol a fydd yn cyfrannu at ddarpar dwf economaidd y wlad."}, {"text_idx": "#000011", "text": "Mewn partneriaeth gyda cholegau a darparwyr dysgu yn seiliedig ar waith, mae cystadlaethau blynyddol ISE yn herio myfyriwr 16 oed a throsodd i ddatblygu eu sgiliau wrth iddyn nhw gystadlu ar draws ystod o sectorau, o Gerddoriaeth Boblogaidd i Seibr Ddiogelwch."}, {"text_idx": "#000013", "text": "Daeth llawer o bobl ynghyd a chawson weld cyfleusterau rhagorol y coleg."}, {"text_idx": "#000014", "text": "Wrth so\u0302n am y cyfleoedd roedd ISE yn eu cynnig, dywedodd Libby Morgan, Arweinydd \u2018Futures\u2019 ar gyfer Recriwtio a Chynnydd: \u201cRydyn ni mor falch o\u2019n dysgwyr a gymerodd ran yng nghystadleuaeth Sgiliau eleni. Rydyn ni bob amser yn annog eu cyfranogiad gan fod cystadleuwyr yn cael hwb mawr i\u2019w hyder a gwella eu CV yn enfawr."}, {"text_idx": "#000015", "text": "Mae\u2019n wir yn bleser i\u2019w gwylio yn tyfu a\u2019u gweld yn symud ymlaen i bethau pwysig pan fyddan nhw\u2019n gadael y coleg, boed yn syth i gyflogaeth yn eu dewis sector neu drwy gychwyn eu busnes eu hunain.\u201d"}, {"text_idx": "#000016", "text": "Wrth siarad am lwyddiannau\u2019r dysgwyr, dywedodd Matthew Watts, Cydlynydd Menter, Sgiliau a Chyflogadwyedd Coleg y Cymoedd: \u201cFe hoffwn ddiolch i\u2019n staff a helpodd i\u2019r cystadlu ddigwydd eleni, bu rhai ohonyn nhw\u2019n cydlynu teithiau ledled Cymru i gefnogi\u2019r dysgwyr oedd yn cymryd rhan."}, {"text_idx": "#000017", "text": "Nid yn unig hynny, fe gawson hefyd ein syfrdanu gan sgiliau trefniadol ein Gwasanaethau Campws, yr adrannau Iechyd a Diogelwch ac Ystadau, a weithiodd i\u2019r funud olaf i sicrhau ein bod yn gallu cynnal digwyddiadau ar y safle. Roedd gennyn ni hyd yn oed dri aelod o staff oedd yn feirniaid y tro hwn."}, {"text_idx": "#000018", "text": "Rydyn ni\u2019n hynod ddiolchgar am yr amser a\u2019r ymdrech maen nhw wedi ei roi i ni. Mae\u2019r nifer anhygoel o dystysgrifau y mae Cymoedd wedi eu derbyn heno yn dystiolaeth i\u2019w hymroddiad.\u201d"}, {"text_idx": "#000024", "text": "Why choose Apprenticeships at Cymoedd?"}]